Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: A büntetõeljárásról szóló törvény 2006. évi módosítása (2006. évi LI. törvény) tette lehetõvé az elterelés
Paragraph Index: 1094

b) A fekvõbeteg-ellátás fejlesztése (i) A sürgõsségi addiktológiai ellátást (intoxikáció, delírium, megvonási szindróma) a sürgõsségi szakma hatáskörébe kell utalni és a betegek ellátásába addiktológiai és pszichiátriai konzulenseket kell bevonni. X X X (ii) A pszichiátriai és addiktológiai ellátások munkamegosztásának elõsegítése A hazai addiktológiai osztályokon nincs megfelelõ háttér a delíriumok kezelésére, melyeket optimálisan intenzív osztályokon kellene ellátni. A jelen gyakorlatban ezek ellátása a szubintenzív részleggel rendelkezõ pszichiátriai osztályokon zajlik. Elsõdleges cél az (i) pontban leírt optimális ellátás kialakítása az érintett szakmai grémiumok bevonásával. Ennek megvalósulásáig alternatíva lehet az erre vonatkozó elõzetes feltételeknek megfelelõ, erre akkreditált pszichiátriai osztályokon ezen betegek ellátásának biztosítása. A delírium lezajlása után a további kezelést célszerû addiktológiai ellátás keretén belül folytatni. A szerhasználattal összefüggõ pszichotikus zavarok (alkoholos pszichózisok, drogindukált pszichózisok, szkizofrénia) pszichiátriai osztályos kezelést igényelnek az aktív idõszakban. Ezen betegek gondozása mind a pszichiátriai, mind az addiktológiai járóbeteg-ellátásban kivitelezhetõk. Az addiktológiai osztályok tekintetében célszerû az alkohol- és drogbetegeket más-más osztályon kezelni. X X X (iii) A komorbid esetek ellátásának fejlesztése Amennyiben a szerfüggõség másodlagosan szövõdött az affektív vagy szorongásos kórképhez, akkor mindenképpen a pszichiátriai kezelést kell elõtérbe helyezni. A primer szerfüggõséghez társuló hangulati és/vagy szorongásos zavarok az addiktológiai ellátókörben kezelendõk. A szkizofréniához és a bipoláris affektív zavarhoz társuló addikciók elsõsorban a pszichiátriai ellátás kompetenciakörébe tartoznak, hasonlóképpen a drogindukált pszichózisokhoz. X X X (iv) A drogfüggõ terhesek és újszülötteik számára speciális programok (fenntartó kezelések, speciális méregtelenítõ programok, megfelelõ szülészeti-nõgyógyászati és neonatológiai ellátás) létesítése, illetve bõvítése, továbbá a neonatológusok, nõgyógyászok képzésében a releváns ismeretelemek, készségek és jártasságok megjelenítése. X (v) A gyermek- és ifjúságpszichiátriai fekvõbeteg-ellátás jelenleg megoldatlan. Az addiktológiai és gyermek- és ifjúságpszichiátriai szakmai grémiumok együttmûködésével a vonatkozó szakmai feltételek kialakítása, képzések biztosítása. X X X X

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes